**AKNB\_GPTM034**

**1 hetes gyakorlat (gyógypedagógiai intézményben) TANAK 3**

**Tisztelt Gyakorlatvezető!**

**Kedves Kolléga!**

Tisztelettel felkérem, hogy vegyen részt az **1 hetes** **gyakorlat TANAK 3.** elnevezésű gyakorlatvezetésében **– gyógypedagógiai, tanulásban akadályozott, enyhe értelmi fogyatékos tanulókat oktató intézményben (lehetőség szerint: alsó tagozat)** -, mely gyakorlat a harmadéves nappali tagozatos gyógypedagógus hallgatók képzésén belül kerül megvalósításra.

A gyakorlati képzés a **tanév őszi félévében,** a hallgatók képzésének ötödik szemeszterében **20 órában** történik.

Az eredeti gyakorlati követelmények - a pandémiás helyzetre való tekintettel – módosulnak.

**A 2020/21-es tanév őszi félévében az alábbi módosított követelmények az irányadóak:**

A gyakorlati képzés a **2020/2021-es tanév őszi félévében,** a hallgatók képzésének ötödik szemeszterében **20 órában** történik.

**5 óra** hospitálás,

**5 óra** felkészülés/kiértékelés, konzultáció a gyakorlatvezetővel,

**5 óra** oktatási tevékenység,

**5 óra** tanóra/foglalkozás tervezet elkészítése

1. **Hallgató feladatai**:

A hallgató az **5 tanítási órára/foglalkozásra** a Gyakorlatvezető irányításával készül fel. A Gyakorlatvezető kijelöli számára az osztályfokot, és a tantárgyakat.

A Gyakorlatvezetővel egyeztet a tanóra témájáról, céljáról, feladatairól, felhasználható eszközökről, alkalmazandó pedagógiai módszerekről, stb.

A hallgató a **megbeszélés alapján megtervezi** a tanórát/foglalkozást (a Gyakorlatvezető által alkalmazott/javasolt formában vagy a tanszékünk által javasolt tervezői sablon alapján).

A hallgató **az elkészített óra/foglalkozástervezetet** (legkésőbb az óra előtt egy nappal) **bemutatja** a Gyakorlatvezetőjének, aki jóváhagyja, illetve módosításokat javasol a megfelelő minőségű megvalósítás érdekében.

A hallgató levezeti a számára kijelölt tanórákat.

A foglalkozások után a Gyakorlatvezető a **szakmai szempontok alapján megbeszéli** a hallgató szakmai teljesítményét szóban, illetve írásban, melyet a naplóhoz csatol. A megbeszélésről a hallgató is feljegyzéseket készít, amit a naplójába beilleszt.

1. **óra/foglalkozás tervezet (melyet nem kell megtartani) tartalma:**

Mind az 5 tanórában a különböző módszerek (IKT vezérelt, dramatikus, kooperatív, páros/csoportmunka) lehetőség szerint beépítésre kerüljenek.

Az 5 tanóra keretén belül kötelező tárgyak: magyar és/vagy matematika és/vagy természetismeret

Lehetőség van projektoktatás keretén belül egy tantárgy 5 órán keresztül történő kidolgozására ( pl. 5 egymásra épülő magyar óra)

A hallgató az egyhetes gyakorlat alatt **Naplót** készít, melynek részei:

* intézmény bemutatása
* osztály/csoport/tanuló/k bemutatása,
* az 5 óra hospitálásról egy szöveges összefoglaló készítése,
* a megtartott 5 tanóra/foglalkozás tervezete/vázlata, minden óráról önreflexió
* 5 óra óra/foglalkozás tervezet a megadott instrukciók alapján
* a gyakorlat egészéről önreflexió, önértékelés készítése
* intézményről, tanulókról, eszközökről, füzetmunkáról esetleges fénykép készítése **GDPR illetve az Intézmény szabályait szigorúan betartva**
* mellékletekben feltüntetve/csatolva az órákon felhasznált eszközök, kártyák, azok képei vagy rajza, stb.

**A gyakorlat letöltését követően** a hallgató a naplót a kapcsolódó (fentebb felsorolt ) dokumentumokkal együtt **elektronikus úton** - **egy összefüggő dokumentumként csatolva(!)** - **eljuttatja** a Tanszéken gyakorlatot koordináló oktató részére.

1. **Gyakorlatvezető feladatai:**

Amennyiben a Gyakorlatvezető elfogadja a felkérést és fogadja a hallgatót, az ehhez szükséges adatokat a Tanszék rendelkezésére bocsájtja.

A hallgatót 5 órában felkészíti az órák megtartására. A hallgató **az elkészített óra/foglakozástervezetet** (legkésőbb a foglalkozás előtt egy nappal) **bemutatja** a Gyakorlatvezetőjének, aki jóváhagyja, illetve módosításokat javasol a megfelelő minőségű megvalósítás érdekében.

*Kérjük a Gyakorlatvezetőket, hogy a bemutatott tervezetet lássák el kézjegyükkel, illetve jelöljék, hogy elfogadják- e, illetve milyen módosításokat javasolnak!*

A gyakorlaton **minimum 2 féle tantárgy tanítása az elvárás**. A hallgató óráiról a Gyakorlatvezető feljegyzést készít. A hallgató óráinak megtartását követően a Gyakorlatvezető **szakmai szempontok alapján értékeli** a hallgató szakmai teljesítményét, szóban, illetve írásban, (a mellékelt nyomtatványon) melyet a naplóhoz csatol. A megbeszélésről a hallgató feljegyzéseket készít, amit a naplójába beilleszt.

A Kar belső szabályzatai alapján a Gyakorlatvezető munkájáért az Egyetem gyakorlatvezetői díjat fizet. A megbízási szerződést a fogadó nyilatkozat kitöltése után eljuttatjuk Önnek.

Ennek lépései:

1. A hallgató köteles a megadott határidőig a gyakorlatvezető elérhetőségéhez szükséges pontos adatokat az online táblázatba feltölteni.

2. A táblázat adatai alapján az Egyetem elkészíti a Szerződést és kipostázza a gyakorlatvezető részére.

3. A gyakorlatvezetőket kérjük, hogy nézzék át a kézhez kapott Szerződéseket, hogy adataik megfelelőek-e, illetve a levélhez mellékelt útmutató alapján járjanak el a továbbiakban.

4. A Kar belső szabályzatai alapján a Gyakorlatvezető a munkájáért hallgatónként bruttó **15.000 Ft** gyakorlatvezetői díjazásban részesül, mely kifizetésére a gyakorlati időszak befejeztével - a félév végén - kerül sor. (Várhatóan 2021. februárjában)

**Tisztelt Gyakorlatvezető Kolléga!**

A járványügyi helyzet a felsőoktatásban is folyamatos változásokat idéz elő. Gyógypedagógus képzésünket elsősorban a gyakorlati képzés oldaláról érinti a probléma.

Ahhoz, hogy a fennálló bizonytalan helyzetre megnyugtató megoldást találjunk, az Önök segítségét kérjük. A gyakorlatokat hallgatóinknak el kell végezniük, - tényleges, „igazi intézményi körülmények között zajló” tapasztalatot kell szerezniük. Amennyiben jelenlegi munkájukba még belefér, fogadják őket, biztosítsanak számukra lehetőséget a gyakorlat teljesítéséhez.

Megértő együttműködésükben és támogatásukban bízva, munkájukat előre is köszönjük, jó egészséget kívánunk!

**Fogadónyilatkozat leadási határideje:** 2020. szeptember 30. (elektronikus vagy postai úton)

**„Egyhetes gyakorlati napló” leadási határideje**: legkésőbb 2020. november 16. hétfő

A hallgató a gyakorlat teljesítésére és a napló készítésének tartalmi és formai követelményére vonatkozóan felkészítésen vesz részt.

A gyakorlatot **lehetőség szerint** – a jelenlegi pandémiás helyzetre való tekintettel – minél előbb, szeptember utolsó (09.28-10.02), illetve október első hetében (10.05-10.09) kérnénk lebonyolítani.

A gyakorlattal kapcsolatban felmerülő kérdéseket az alábbi elérhetőségen jelezheti:

Andrássy Katalin

andrassy.katalin@ga.sze.hu

06/96-516-763

Együttműködését és munkáját köszönjük!

Tisztelettel és üdvözlettel:

Dr. Jászi Éva s.k. Andrássy Katalin s.k.

tanszékvezető egyetemi docens mesteroktató, gyakorlati

szakfelelős koordinátor

Győr, 2020.09.08.

**5 db melléklet:**

Előlap sablon

Fogadó nyilatkozat

Értékelő lap

Hallgatói igazoló lap